Beatrix Ramosaj

Beatrix Ramosaj 

Beatrix Ramosaj (lindur më 9 qershor 1994 në Holandë) është një këngëtare dhe modele shqiptare.  Beatrix eshte mbesa e këngëtares Albërie Hadërgjonaj dhe motra e këngëtarit Alban Ramosaj.

 Karriera muzikore 
Beatrix filloi karrierën e saj në Këngën Magjike 2010, me këngën “E dua beat-in”, dhe në Këngën Magjike 2011 me këngën “Dilema”, me të dyja këngët arriti finalen.

Beatrix Ramosaj në vitin 2013 lansoi bashkpunimin e saj me Gold AG “Sa vite”, ku tani numëron miliona klikime në YouTube.

Beatrix në vitin 2015 morri pjesë në Top Fest 12, me këngën “Dhoma 609”. Kjo këng ishte një sukses i madh dhe Beatrix arriti finalen e Top Fest 12. Me këtë këngë fitoi dy çmime në Top Awards për “Best Song” dhe “Best Female Artist”.

Beatrix lansoi këngën “Pa ndjenja”, ku njihet si hiti i verës 2017.

Beatrix dhe vëllau i saj Alban Ramosaj lansuan bashkpunimin e tyre të parë në gjuhën angleze “Get High”.

Më datë 28 Dhjetor 2020, Beatrix publikon videoklipin "Dancing With The Devil". Në qershor 2021 ajo ka marrë pjesë në “Netet e Klipit Shqiptar” po për "Dancing with the devil" , ku ka fituar dy çmime për “Performanca më e mirë femërore” dhe “Regjisori më i mirë”.

Më datë 11 Qershor 2021, Beatrix publikon videoklipin "By My Side". Kjo këngë u nominua në spektaklin e çmimeve “Netet e Klipit Shqiptar” dhe fitoi çmimin e madh me 7 kupa.

Që nga hyrja në “Big Brother Albania VIP” Beatrix ka lansuar këngët “Faj”, “Ma shume se ti” dhe “Vonë”. Të tri këngët janë hite që numërojnë miliona shikime në YouTube.

Pasi Beatrix postoi në instagram një demo të një kënge që quhej "Më ndikon", në atë aplikacion arriti miliona shikme. Më 29 shtator 2022, lansoi këngën e plotë e cila u prit shumë mirë nga publiku.

 Karriera televizive 
Në 2015 Beatrix morri pjesë në spektaklin “Dancing With The Stars Albania 6”, ku arriti finalen.

Në 2017 Beatrix u bë pjesë e spektaklit “Your Face Sounds Familiar Albania” ku u shpall triumfuese.

Beatrix në vitin 2021 mori pjesë në “Big Brother Albania VIP ”. Qëndroi 88 ditë në shtëpi, dhe u rankua në vendin e 10-të. Beatrix fitoi shumë popullaritet në media dhe në mbarë vendin.

 Karriera si modele dhe influencer 
Beatrix Ramosaj, njihet si një ndër vajzat më të bukura shqipëtare ku bashkpunon me shumë brende internacionale si Revolve, Fashion Nova.

Së fundmi Beatrix Ramosaj morri pjesë në një fotoshoot për një markë turke dhe fotoja e Beatrix ishte stampuar në kryeqytetin e Afganistanit.

 Cmimet e fituara 
“Your Face Sounds Familiar Albania”.

Top Awards “Best Song” dhe “Best Female Artist”.

"Netet e Klipit Shqiptar”  “Performanca më e mirë femërore” dhe “Regjisori më i mirë”.

“Netet e Klipit Shqiptar” dhe fitoi çmimin e madh me 7 kupa.